text: Kun enkelte uheld i det glatte føre
  19 november 2012 kl. 07.33
  Vejvæsenet har været på forkant med den kolde morgen og har saltet hele natten. Der er da også kun sket enkelte uheld i morgentimerne.
  På motorvejen mellem Kolding og Vejle - lidt syd for motorvejskryds Skærup - var en enkelt bil skredet af vejen. Den holdt med snuden ind mod kørebanen, men var ikke til gene. 
  Ved Fredericia skete ved 6-tiden et enkelt uheld, hvor der var melding af en fastklemt. Det skyldtes muligvis glatføre. Der skete ikke alvorlig skade.
  